open-index/open-wikipedia-markdown huggingface dataset:
Tu (folk)

**Tu** (egenbetegnelse: **Monguor**; kinesisk: 土族, pinyin: *Tǔzú*) er en av de 55 offisielt anerkjente nasjonale minoriteter i Folkerepublikken Kina. De bor for det meste i provinsene Qinghai og Gansu.

Av de 241.198 *tu* (folketellingen 2000) taler om lag halvparten språket *[[tu (språk)|tu]]* 土族語, også kalt mangghuer. Det har to dialekter: *Huzhu* 互助 og *Minhe* 民和. Rundt  5000 tu i Tongren taker derimot bonan 保安語. Alle de øvrige benytter kinesisk eller tibetansk i det daglige. 

Siden 1980-årene har man forsøksvis innført en moderne tu-skrift som tar utgangspunkt i det latinske alfabet. 

Tu-språket tilhører de sørøstlige mongolske språk og er tettere beslektet med språkene  bonan, dongxiang og daur enn det er med mongolsk. Huzhu-dialekten er sterkt påvirket av tibetansk.

Tufolket er tilhengere av den tibetanske buddhisme (lamaismen).

## Litteratur
***Hasbaatar** (哈斯巴特尔 *Hasibate'er*) o.a. [utg.]: *Mônggôr helen u uges* / 土族语词汇 *Tuzuyu cihui* (Ordforrådet i Tu-språkete). 内蒙古人民出版社 *Nei Menggu renmin chubanshe*. 呼和浩特 Hohhot 1985/1986. 18+244 sider. [tospråklig mongolsk-kinesisk, tu i IPA].
***Li, Keyu** 李克郁: Mongghul qidar merlung / *Tu Han cidian* 土汉词典 (Tu-kinesisk ordbokh). 青海人民出版社 *Qinghai renmin chubanshe*. 西宁 Xining 1988.
***Li, Keyu** 李克郁: 土族 (蒙古尔) 源流考 *Tuzu (Menggu'er) yuanliu kao* (Undersøkelser om tu-nasjonalitetens opphav og uytvikling). 青海人民出版社 *Qinghai renmin chubanshe*. 西宁 Xining 1992/1993. ISBN 7-225-00587-1. 4+6+195 sider.
***Mostaert, A**. et **DeSmedt, A**.: Le Dialecte Monguor (The Uralic and Altaic Series; Curzon Press 1997). ISBN 0-7007-0380-2.
***Qenggeltei** (清格尔泰 *Qingge'ertai*) o.a. [utg.]: *Mônggôr helen u uge helelge yin materiyal* / 土族语话语材料 *Tuzuyu huayu cailiao* (Tu-språkets språkmateriale). 内蒙古人民出版社 *Nei Menggu renmin chubanshe*. 呼和浩特 Hohhot 1986/1988. ISBN 7-204-00438-8. 17+589 sider. [tospråklig mongolsk-kinesk, tu i IPA].
***Slater, Keith W.**: A grammar of Mangghuer. A Mongolic language of China's Qinghai-Gansu sprachbund. (Asian Linguistics Series; London / New York. RoutledgeCurzon 2003.
***Stuart, Kevin** og **Limusishiden** (Li, Dechun): China's Monguor Minority. Ethnography and Folktales (Sino-Platonic Papers 59, December 1994).
**Tuzu (Menggu'er) de wenhua xingtai* 土族 (蒙古尔) 的文化形态 (Tu [Monguor]-enes kulturelle formasjon). I: Hao, Sumin 郝苏民 og. Wenhua 文化 og He, Weiguang 贺卫光 [utg.], 甘青特有民族文化形态研究 *Gan Qing teyou minzu wenhua xingtai yanjiu*. 民族出版社 *Minzu chubanshe* (Nationalitätenverlag). 北京 Beijing 1999/2000. ISBN 7-105-03420-3. s. 53-101.
**Tuzu jianshi* 土族简史 (Kort historie for Tu-nasjonaliteten). 青海人民出版社 *Qinghai renmin chubanshe*. 西宁 Xining 1982.

## Eksterne lenker
* The Tu ethnic minority 
* Tuzu gaishu 土族概述
* Arienne M. Dwyer: Grammatical Sketch of Monguor
* Texts of Monguor (E-MELD School of Best Practice in Digital Language Documentation)
* Tu people
TU

**Tu** kan sikte til:

* Tu (folk), folkegruppe i det vestlige Kina
** Tu (språk), talt av ovenstående folk
* Teknisk Ukeblad (TU), ukentlig fagblad om teknologi
* Tupolev (Tu-), russisk flyutviklingsfirma

Personer
* Torvald Tu, forfatter
* Tự Đức, vietnamesisk keiser
* Cui Tu, kinesisk dikter
* Anthony Tu Shihua, kinesisk katolsk biskop
* Tu Wei-ming, kinesisk filosof
* Du Fu (Tu Fu), kinesisk dikter
* Du Mu (Tu Mu), kinesisk dikter
* Thaddée Le Huu Tu, vietnamesisk katolsk biskop
* Du Yuesheng (Tu Yüeh-sheng), kinesisk bandeleder
Ejnar Mikkelsen

**Ejnar Mikkelsen** (født 23. desember 1880, død 1. mai 1971) var dansk polarforsker, skipsfører og forfatter.

Som helt ung styrmann deltok han i 1900 i Amdrupekspedisjonen til Østgrønland.

De følgende år deltok han i flere utenlandske ekspedisjoner, blant annet som kartograf i en mislykket amerikansk ekspedisjon til Nordpolen i 1901-02. Senere ledet han en britisk-amerikansk ekspedisjon i Beauforthavet 1906-08.

Han var også leder av Alabamaekspedisjonen til Nordøstgrønland 1909-12, hvor man lette etter omkomne deltagere fra Danmarkekspedisjonen. Under en sledereise på denne turen fant han dagbøkene til Ludvig Mylius-Erichsen. Ekspedisjonens skip forliste senere, noe som førte til at han og besetningen måtte vente i 2 år før de ble berget av norske selfangere.

Mikkelsen planla og ledet i 1924-25 koloniseringen av Ittoqqortoormiit/Scoresbysunds med innbyggere fra Ammassalik, det nåværende Tasiilaq. Fra 1933 til 1950 var han inspektør for Østgrønland.

Mikkelsen står for et omfattende forfatterskap, som i all vesentlighet omhandler arktiske forhold. Han ble utnevnt til æresdoktor ved Københavns Universitet i 1956.

Ved Langeliniekaien og Isbjørnen i København er det reist en minnesten over Ejnar Mikkelsen.

Et skip i det danske Søværnets flåte er oppkalt efter Ejnar Mikkelsen.

## Referanser


## Eksterne lenker
* 
* 
*  Gravsted
*  Ejnar Mikkelsen
Troctopsocidae

* *[[Coleotroctellus]]*
* *[[Selenopsocus]]*
* *[[Thaipsocus]]*
* *[[Troctopsocopsis]]*
* *[[Troctopsoculus]]*
* *[[Troctopsocus]]*

**Troctopsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. 

 

## Utseende
De voksne har velutviklede vinger. Antennene består av 11, 13 eller 15 ledd. Føttene er tre-leddete. Hos slekten *[[Coleotroctellus]]* er kjønnene svært ulike, hannene ser ut som "normale" støvlus mens hos hunnene er forvingene harde og hvelvede, slik at de ligner sterkt på biller.

## Levevis

## Utbredelse
Familien forekommer i Sørøst-Asia (*[[Coleotroctellus]]*) og i Mellom- og Sør-Amerika (de øvrige slektene).

## Systematisk inndeling

Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Troctomorpha
****** Gruppe Amphientometae
******* Familie Troctopsocidae
******** Slekten *[[Coleotroctellus]]* Lienhard, 1988 – 5 arter
******** *[[Selenopsocus scwendingeri]]*
******** Slekten *[[Thaipsocus]]* – 7 arter
******** Slekten *[[Troctopsocopsis]]* – 5 arter
******** Slekten *[[Troctopsoculus]]* – 2 arter
******** Slekten *[[Troctopsocus]]* – 3 arter

## Kilder
* Chan, M-L. og Yang, J.-T. (2007) A New Species, *Coleotroctellus huisunensis* (Psocoptera: Troctopsocidae) from Taiwan, with a Key to the Species of *Coleotroctellus*. Annals of the Entomological Society of America 100: 359-365. http://docserver.ingentaconnect.com/deliver/connect/esa/00138746/v100n3/s3.pdf?expires=1267707241&id=0000&titleid=10263&checksum=004078B69B98B48D91558B30321D3D62
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Liste over artene, fra Psocodea species file online

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Qingtongxia

**Qingtongxia** (kinesisk: 青铜峡; pinyin: *Qīngtóngxiá*) er et byfylke i byprefekturet Wuzhong i den autonome region Ningxia Hui i Folkerepublikken Kina. 

Befolkningen var på  innbyggere i 1999. I fylket ligger Qingtongxia-demningen og Qingtongxia kullkraftverk, samt en større sement-fabrikk og et aluminiumsverk.

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

## Referanser


## Eksterne lenker
* Lokalregjeringens hjemmesider
Huinong

**Huinong** (kinesisk: 惠农区; pinyin: *Hùinóng Qū*) er et bydistrikt i byprefekturet Shizuishan i den autonome regionm Ningxia Hui i Folkerepublikken Kina. Huinong har et areal på 1.354 km² og teller 190.000 innbyggere.

Huinong-distriktet ble til ved sammenslåing av det tidligere byfylket Shizuishan og fylket Huinong. Det er et viktig jordbruksdistrikt, og vanlige jordbruksprodukter samt tørkede grønnsaker utgjør det meste av produksjonen. Distriktet er ledende i fremstillingen av tørkede grønnsaker i det vestligh Kina. 

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Kinas riksvei 110 løper gjennom området. Den begynner i Beijing men følger en mer nordlig rute. Den passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Archipsocidae

* Archipsocinae
* Pararchipsochinae

**Archipsocidae** er gruppe små insekter som tilhører gruppen støvlus (Psocoptera).  De er ikke parasitter men lever av ulikt dødt organisk materiale, og kan opptre som skadedyr. 
## Utseende
Små til middelsstore (voksne 1-3 mm lange) støvlus. Kroppen er tett kledt med lange hår. Vingene er melkehvite og hårete. Antennene består av 13 ledd, også disse er påfallende hårete. Føttene er to-leddete. Hos de fleste artene er hannene kortvingede, mens hunnene kan være enten kortvingede eller langvingede. Forvingene har et redusert årenett.

## Levevis
De lever på barken på trær, gjerne flere sammen under et spinn av silke. Noen arter tenderer mot et sosialt levevis (de er såkalt subsosiale).

## Utbredelse
Familien forekommer i alle verdensdeler bortsett fra Antarktis. Flest arter er det i Sør- og Mellom-Amerika.

## Systematisk inndeling
Familien er regnet som den mest primitive innen gruppen Psocomorpha.

Systematikken innen gruppen støvlus følger http://tolweb.org/Psocodea/8235. 

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden Psocomorpha
****** Familie Archipsocidae
******* Underfamilie Archipsocinae
******** Slekten *[[Archipsocopsis]]*
******** Slekten *[[Archipsocus]]*
******* Underfamilie Pararchipsocinae
******** Slekten *[[Notarchipsocus]]*
******** Slekten *[[Parachipsocus]]*
******** Slekten *[[Pseudoarchipsocus]]*

## Kilder
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Fauna Europaea, utbredelsesdatabase over europeiske dyr 
* Liste over artene, fra Psocodea species file online

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Støvlus (engelskspråklig)
Harbor Lights

**«Harbor Lights»** er en amerikansk populærmusikksang med melodi av Hugh Williams (psevdonym for Will Grosz) og tekst av Jimmy Kennedy. Sangen ble opprinnelig sunget av Frances Langford i 1937 og publisert i 1950.

«Harbor Lights» har blitt spilt inn på plate av mange artister. Listeplasserte versjoner har blitt spilt inn på plate av Sammy Kaye, Guy Lombardo, Bing Crosby, Ray Anthony, Ralph Flanagan, Elvis Presley, The Platters med orkester dirigert av David Carroll samt Ken Griffin. Andre versjoner har blitt spilt inn på plate av Willie Nelson, Vera Lynn, The Ink Spots samt Jon Rauhause. Den har blitt spilt inn på polsk av Irena Santor som «Portowe Swiatla».

Den bestselgende versjonen ble spilt inn av The Sammy Kaye Orchestra. Innspillingen ble utgitt av Columbia Records både som 78-plate og single.

Innspillingen med The Guy Lombardo Orchestra fra 24. august 1950 ble utgitt av Decca Records.

Bing Crosbys innspilling ble utgitt av Decca Records.

Innspillingen med The Ray Anthony Orchestra ble utgitt av Capitol Records.

Innspillingen med The Ralph Flanagan Orchestra ble utgitt av RCA Victor Records.

Ken Griffins innspilling ble utgitt av Columbia Records.

## Norske versjoner
Peter Coob samt Rita Drangsholt og Egil Hagen har skrevet norske tekster. Coobs norske versjon bærer tittelen er «Et lys fra land». Drangsholts og Hagens versjon heter «Havnens lys».

### Innspillinger

## Listeplasseringer

## Fotnoter og referanser
Battlefield (album)

***Battlefield*** er et studioalbum fra den amerikanske sangeren og American Idol-vinneren Jordin Sparks.

Albumet ble utgitt 17. juli 2009, og har solgt vesentlig dårligere enn hennes debutalbum *[[Jordin Sparks (album)|Jordin Sparks]]*.

## Sporliste
#«Walking on Snow» (Lucas Secon, Jeremy Shaw, Frankie Storm, Olivia Waithe) — 3:29
#«Battlefield» (Wayne Wilkins, Louis Biancaniello, Sam Watters, Ryan Tedder) — 4:01
#«Don't Let It Go to Your Head» (Josh Alexander, F. Dobson, Harvey Mason Jr, Billy Steinberg)  — 4:10 
#«S.O.S. (Let the Music Play)» (Chris Barbosa, Ed Chisolm, Mich Hansen, Keely Hawkes, David Kopatz, Lasse Kramhøft) — 3:34 
#«It Takes More» (Andrea Martin], Carsten Mortensen, L. Secon) — 3:35
#«Watch You Go» (Joshua Coleman, Lukasz «Dr. Luke» Gottwald, Benjamin Levin, T-Pain) — 3:52
#«No Parade» (Scott Cutler, Anne Preven, Dapo Torimiro) — 3:31
#«Let It Rain» (Toby Gad, Lindy Robbins) — 3:45
#«Emergency (911)» (T. Gad, L. Robbins, Jordin Sparks) — 3:47
#«Was I the Only One» (Christa Black, Sam Mizell, Shane Stevens, J. Sparks) — 3:21
#«Faith» (T. Gad, L. Robbins, J. Sparks) — 3:22
#«The Cure» (Claude Kelly, Carlos McKinney, J. Sparks) — 4:17
STS-132

**STS-132** (**S**pace **T**ransportation **S**ystem-132) var en romferd med den amerikanske romfergen «Atlantis» (OV-104). Ferden gikk til den  internasjonale romstasjonen (ISS), og oppskytingen skjedde fra rampe 39A ved John F. Kennedy Space Center i Florida. Dette var den 34. romferge-ferden (ULF4 – **U**tilization and **L**ogistics **F**light 4) til ISS, og mannskapet bestod av seks astronauter. Fergen hadde med seg en russiskbygd forskningsmodul som ble montert på ISS-modulen Zarja. I tillegg ble forsyninger og utstyr brakt til ISS. STS-132 var den 132. romferge-ferden og «Atlantis»s 32de og nest siste ferd (Atlantis siste ferd var STS-135 som også markerte slutten på romfergeprogrammet).

## Ferden
Oppskytingen skjedde 14. mai 2010 klokken 14:20 lokal tid (EDT).

## Mannskap
* Kenneth T. Ham, (fartøykommandør) født 1964
* Dominic A. Antonelli, (pilot)
* Michael T. Good (ferdspesialist)
* Garrett E. Reisman (ferdspesialist) født 1968
* Piers J. Sellers (ferdspesialist) født 1955
* Stephen G. Bowen (ferdspesialist) født 1964

Alle besetningsmedlemmene har vært i rommet tidligere.

## Bildegalleri

Fil:STS132-ET136 Arrival1.jpg|Den utvendige drivstofftanken ET-136 som skal brukes på STS-132.Foto: NASA
Fil:STS132 rollout Apr4.jpg|STS-132 transporteres til oppskytingsrampen
Fil:4th FW Strike Eagles assist shuttle launch.jpg|Oppskytingen fotografert fra en av flyvåpenets F-15
Fil:STS132 Atlantis inorbit4.jpg|Klargjøring for tilkobling, sett fra ISS 
Fil:STS132 Atlantis landing1.jpg|«Atlantis» lander etter STS-132.Foto: NASA


## Se også
*NASA
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Kilder
*NASA – STS-132 Besøkt 4. mars 2010
Ole Johan Aas

**Ole Johan Aas** (født 9. juli 1986) er en norsk fotballtrener som er ansatt i NFFs seksjon for toppklubbutvikling.

## Fotball
Aas spilte selv fotball i 3. og 4. divisjon for Mysen IF. Som 24-åring ble han spillende daglig leder og hovedtrener for Mysen. I 2012 sluttet han i Mysen, og takket ja til å bli trener for Ullern. I Ullern ble han heltidsansatt trener og i tillegg til å ha ansvar for A-laget, var han samtidig sportslig ansvarlig for B-laget og juniorlaget i klubben. I november 2018 ble det kjent at Aas var ferdig i Ullern etter seks år som trener for klubben i 2. og 3. divisjon. 

Før 2019-sesongen ble Aas hovedtrener for Lyn Fotball Damer i Toppserien. Med et ungt lag endte laget på 10.-plass i hans første sesong som hovedtrener, og måtte ut i kvalifisering for å beholde plassen. Der slo de Fløya over to kamper og var sikret Toppserie-spill også året etter. Før 2020-sesongen gikk Toppserien ned fra 12 til 10 lag, og Lyn med ligaens laveste budsjett var spådd en svært tøff sesong i 2020 etter å ha endt på kvalifiseringsplass de to foregående årene. Under ledelse av Aas overrasket det unge Lyn-laget og endte til slutt på en sterk 6.-plass. Etter 2020-sesongen ga han seg som trener i klubben. 

I februar 2022 ble det kjent at han var ansatt i seksjon for toppklubbutvikling i Norges Fotballforbund. 

Aas har en mastergrad i Sport Management fra Norges Idrettshøgskole. 

## Futsal
Aas spilte futsal for Kappa Futsal Klubb og Harstad Futsal. Han tok blant annet åpningssparket foran tidenes første eliteserie i futsal, og var spillernes representant på pressekonferansen i forkant av åpningen. Sesongen endte imidlertid med nedrykk for Harstad i 2008/09.

### Cuptitler (13)
Coca-Colacup Fredrikstad 2005Coca-Colacup Tistedalen 2007LaMitad Cup 2007NFF kvalik til Eliteserien i futsal 4. runde Letohallen 2008SIS Oslo 2006, 2007, 2008, 2009Stallen Cup 2006, 2007, 2009, 2010Umbro5 Cup Mysen 2009

### Annet (2)
Årets unge spiller i Årvoll IL 2006 Årets spiller i Mysen IF 2009

## Referanser


## Eksterne lenker
* 
* Team Kappa – Offisielle hjemmesider
* Mysen IF – Offisielle hjemmesider
* Dagbladet – før futsalsesongen 08-09
* Smaalenene – før futsalsesongen 08 – 09
Rygg i rand, to i spann (TV-serie)

***Rygg i rand, to i spann*** er en norsk kriminalserie i tre deler som gikk på NRK i 1993. Serien handler om to kriminaletterforskere ved Bergen politikammer kalt «Dumbo og Maskefjes». De må hanskes med både et postran og et drap som viser seg å være koblet sammen. Serien var basert på Gunnar Staalesens kriminalroman med samme tittel fra 1975. I motsetning til boka var handlinga i serien lagt til starten av 1990-årene. De to politiforskerne ble spilt av Frode Rasmussen og Helge Jordal.  Regi og manus var ved Per Bronken.

Serien fikk blandet mottagelse av kritikerne. Aftenpostens anmelder var blant de mest positive og gav spesielt mye ros til regissøren og hovedrolleinnehaverne. VGs anmelder gav den terningkast fire. Seertallene var svært høye og lå på mellom 1,6 og 1,87 millioner.

Serien ble innspilt våren og sommeren 1992. Selve innspillingen fant sted i NRK drama-avdelingens nye lokaler i Nydalen i Oslo, og på location i Bergen, stedet hvor selve handlinga er lagt til.

## Handling
To forbrytelser, ett postran og ett drap, begås i Bergen på samme tid. Dumbo og Maskefjes settes på hver sin oppgave, men ender med å jobbe sammen da det viser seg at de to sakene er koblet til hverandre. Dumbo er den modent tenkende og myke mann, mens Maskefjes er den spontane machomannen som gjør en rekke bommerter underveis. Sammen utfyller de hverandre.

## Rollebesetning
;Hovedrolleinnehavere
*Helge Jordal .... Maskefjes
*Frode Rasmussen .... Dumbo

;Biroller
*Wenche Foss ... Fru Flo
*Frøydis Armand ... Fru Moland
*Kaare Kroppan ... Herr Moland
*Arne Lindtner Næss ... Andersen
*Stig Ryste Amdam ... Salomonsen
*Svein Tindberg ... Herr Darud
*Marianne Krogh ... Fru Darud
*Odd Furøy.....krimnialskjef
*Frank Krog....Roger
*Bjarte Hjelmeland....politibetjent
*Jon Eikemo .... Fylliken Spikeren
*Geir Kvarme ... teknisk ekspert
*Jarle Berentsen .... Carlsen
*Morten Røhrt .... Ludvigsen
*Irina Eidsvold Tøien 
*Marit Bolling
*Jan Frostad.... politibetjent
*Oddbjørn Hesjevoll....politibetjent
*Arvid Ones....politibetjent
*Kjersti Elvik
*Agnete Haaland
*Arne Lygre
*Turid Gunnes
*Vibeke Falk
*Torfinn Nag
*Sverre Hansen
*Bjørn Willberg Andersen

## Referanser


## Eksterne lenker
*
Rose Marie

**«Rose Marie»** er en amerikansk populærmusikksang med melodi av Rudolf Friml og Herbert Stothart samt tekst av Otto Harbach og Oscar Hammerstein II. I den originale Broadway-oppsetningen fra 1924 ble den fremført av Dennis King og Arthur Deagon i rollene som Jim Kenyon og Sergeant Malone.

Countrysangeren Slim Whitman utgav den på singlen Imperial 45-8236. Produsent var Lew Chudd.

## Norsk versjon
Bob Gunner har skrevet en norsk tekst. Den norske tittelen er også «Rose Marie». Columbia Danseorkester, sang Jens Book-Jenssen utgav den på 78-platen Columbia GN 304 i 1936.

## Listeplassering
Slim Whitmans versjon kom på den britiske singlelisten 16. juli 1955 og lå der i nitten uker med nummer én som høyeste plassering. Den satte en rekord som først ble slått i 1991, da Bryan Adams lå øverst på toppen i seksten uker med «(Everything I Do) I Do It for You».

## Referanser
Walk Hand in Hand

«**Walk Hand in Hand**» er en amerikansk populærmusikksang med melodi og tekst av Johnny Cowell, publisert i 1956.

## Innspilte versjoner
* Ronnie Carroll (1956)
* Deep River Boys Featuring Harry Douglas med Pete Browns ork. (Innspilt i Oslo 20. august 1956. Utgitt på 78-platen His Master's Voice AL&nbsp;6036)
* Gerry & the Pacemakers
* Engelbert Humperdinck
* Tony Martin (1956)
* Twin Cities Gay Men's Chorus
* Andy Williams (1956)

## Norsk versjon
Juul Hansen har skrevet en norsk tekst. Den norske tittelen er «Hånd i hånd».

### Innspilling
*Rita Drangsholt med orkester. Utgitt på 78-platen Columbia GN&nbsp;1597.

## Listeplasseringer

## Referanser
Firflekket maurbladbille

**Firflekket maurbladbille** (*Clytra quadripunctata*) er en bille som tilhører familiegruppen bladbiller (Chrysomelidae). Den lever på rogn og er en av de vanlige norske bladbillene.

## Utbredelse
Den er utbredt i det meste av Europa og østover i Asia til Mongolia.

## Utseende
Firflekket maurbladbille er mellom 7-11&nbsp;mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde med fire mørke flekker, to litt langt bak og to mer på siden foran.

## Levevis
De voksne (imago) billene lever av å spise blad på næringsplanten, ofte på rogn, men også på andre løvtrær. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

Firflekket maurbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Firflekket maurbladbille ''Clytra quadripunctata'' www.biol.uni.wroc.pl
* Firflekket maurbladbille ''Clytra quadripunctata'' - Fauna Europaea
* Norsk Entomologisk forening
Helen Zille

**Helen Zille** (født 9. mars 1951 i Johannesburg i Sør-Afrika) er en sørafrikansk politiker. Hun leder delstatsministeriet i provinsen Western Cape. Hun ledet også landets største opposisjonsparti, Democratic Alliance (DA) frem til mai 2015. 

## Liv og virke
### Bakgrunn
Hellen Zille ble født i Johannesburg. Foreldrene hennes har delvis jødisk bakgrunn og innvandret fra Tyskland på 1930-tallet, onkelen til hennes far var den tyske samfunnskritiske tegneren Heinrich Zille. Hun har en Bachelor of Arts fra Universitetet i Witwatersrand i Johannesburg. 

### Karriere
På 1970-tallet var hun politisk journalist i avisen Rand Daily Mail i Johannesburg. Hun ble kjent nasjonalt i forbindelse med skandalen rund anti-apartheid-aktivist Steve Bikos død i 1977. Biko, en sentral apartheidmotstander døde av hodeskader han fikk påført under avhør, den offisielle dødsårsaken var sultestreik. Zille og hennes redaktør Allister Sparks trodde ikke på den offisielle versjonen. Hennes etterforskninger og intervjuer med leger motbeviste den. 

På 1980-tallet ble hun sterkt involvert i anti-apartheid-arbeidet, noe som ført blant annet til en betinget dom. Hun var medlem av blant annet Black Sash-bevegelsen, en organisasjon av hvite kvinner mot apartheid og for de svartes rettigheter. 

Etter apartheids fall ble hun engasjert i utdanningspolitikk. Hun var direktør for utvikling og offentlige anliggender ved Universitetet i Cape Town. Hun ble med i Democratic Party, forgjengeren til Democratic Alliance og først valgt i delstatsparlamentet (1999), senere i Nasjonalforsamlingen (2004). 

I 2006 vant DA kommunalvalget i Cape Town og Zille tok over embedet som borgermester. Byens utviklet seg positiv under hennes ledelse, både økonomisk, og også sosial, med fallende arbeidsløshet, mindre kriminalitet og mindre stoffmisbruk. Det førte til at hun ble valgt til årets verdens borgermester i 2008. 

I 2007 ble hun valgt til formann for DA etter Tony Leon. Etter at DA vant delstatsvalget i provinsen Western Cape ble Zille ny statsminister i delstaten i mai 2009. 

I 2015 overlot hun styret av DA til Mmusi Maimane. 

## Referanser


## Eksterne lenker
* Helen Zille vinner av verdens borgermesterpris 2008
* Helen Zille's multimediablog ved Zoopy.com 
* Helen Zille på twitter 
* Helen Zille på facebook
Jernbane på Malta

**Jernbanen på Malta** var i drift mellom 1883 og 1931. Det ble bygget ut en metersporet jernbanelinje fra Maltas hovedstad Valletta og opp til øyas gamle hovedstad Mdina. Jernbanen fortsatte i noen hundre meter til, uten å lede noe sted, men var nok tenkt å bli forlenget til militærforlegningen og sykehuset i Mtarfa. 

Jernbanen forkortet reisetiden mellom Valletta og Mdina med flere timer, men det kommersielle grunnlaget for jernbanedriften forsvant da den moderne busstrafikken kom.

Deler av jernbanestrekningen er ombygd til vei. Noe av jernbaneinfrastrukturen er bevart, blant annet stasjonsbygningene i Birkirkara og Mdina og flere broer og tunneler.

## Referanser


## Litteratur
*

## Eksterne lenker
*
Vardåsen skisenter

**Vardåsen skisenter** er et alpinanlegg i Asker kommune åpnet i 1968.

Anlegget har en nedfart på 650 meter med tallerkenheis, samt en barnebakke med skiband.

Det eies av kommunen v/idrett og friluft.

## Kilder
* 
* 

## Eksterne lenker
* Asker kommunes nettside om skisenteret
* Værvarsel for Vardåsen skisenter fra Yr
* Kartverkets faktaark om Vardåsen skisenter
Jean-Philippe Leguellec

**Jean-Philippe Leguellec** (født 31. juli 1985 i Kingston i Ontario) er en canadisk skiskyter.

Leguellec begynte å konkurrere innen skiskyting i 1999, og ble tatt ut på landslaget i 2003. Han gjorde det bra ved Junior-VM, og fikk to medaljer i ungdomsklassen i Haute Maurienne i 2004 og bronse i juniorklassen to år senere i Presque Isle.

Hans beste sesong var i Verdenscupen i skiskyting 2008/09, der han kom på 32.-plass sammenlagt. han fikk to topp 10-plasseringer; en 8.-plass i Hochfilzen og 7.-plass i Antholz. Hans beste VM-plassering er en 40.-plass individuelt fra 2007.

Leguellec deltok i to øvelser i Vinter-OL 2006 i Torino. Hans beste plassering ble en 48.-plass på 20 km individuelt.

Leguellec deltok i sitt andre OL i 2010 i Vancouver, og gjorde det mye bedre enn i 2006. Den 14. februar kom han på sjetteplass på sprinten, hans hittil beste internasjonale plassering uansett øvelse. På jaktstarten kom han på 11.-plass, og på normaldistansen 13.-plass. 

## Verdenscupseire

## Referanser


## Eksterne lenker
* 
* IBU biografi
*
Emil Forselius

**Emil Forselius** (født 23. november 1974 i Västervik, død 2. mars 2010 på Södermalm i Stockholm) var en svensk skuespiller som ble belønnet med en Guldbagge for birollen som *[[skinhead]]en* Lasse i filmen *[[Tic Tac]]*.

Emil Forselius bodde på Hasselakollektivet mellom 1991 og 1992, og han ble uteksaminert fra Teaterhögskolan i Stockholm i 2002.

Forselius ble funnet død av sin mor i hans leilighet 2. mars 2010. Dødsårsaken var selvmord som følge av en langvarig depresjon. Forselius etterlot seg en sønn og samboer.

## Filmografi, i utvalg
* 1997 – *[[Tic Tac]]*
* 1997 – *[[Den siste kontrakten]]*
* 1998 – *[[Beck – Hvite netter]]* (TV)
* 2000 – *[[Järngänget]]*
* 2000 – *[[Naken (film)|Naken]]*
* 2001 – *[[Sprängaren]]*
* 2002 – *[[Stora teatern]]* (TV-serie)
* 2003 – *[[Belinder auktioner]]*
* 2003 – *[[Deadline Torp]]* (Film, NRK)
* 2006 – *[[Hombres]]* (TV-serie)
* 2007 – *[[Himmelblå]]* (TV-serie, NRK)
* 2010 – *[[Wallander – Skytteren]]*

## Referanser


## Eksterne lenker
* Emil Forselius hjemmeside 
*
Pazzi-kapellet

**Pazzi-kapellet** (italiensk: *Cappella dei Pazzi*) er et kapell i Firenze, og er ansett som et at mesterverkene fra renessansens arkitektur. Kapellet ligger i det «første klosteret» i Basilica di Santa Croce. Selv om det alt i 1429 var samlet sammen midler av Andrea Pazzi, leder for Pazzi-familien, begynte ikke byggingen av kapellet før omtrent 1441, og stod ferdig i 1460-årene.

Kapellet ble tegnet av Brunelleschi i 1430 og bygd ferdig i 1444 for den mektige familien Pazzi. Til tross for de antikke formelementene har kapellet lite til felles med et antikt tempel, og enda mindre med det gotiske formspråket. Brunelleschi føyde sammen søyler, pilastrer og buer og skapte derved et helhetlig uttrykk som ikke har sitt like i tidligere tiders byggverk. I fasaden er to sidefelter forent ved hjelp av en sentral bue; dette er en tilpasning av antikkens triumfbuemotiv. Den fullstendige likevekten i fordelingen mellom vertikale og horisontale deler er det første vitnesbyrdet på renessansens behov for en klar geometrisk avveining av formene.

## Galleri

Bilde:Pazzi Chapel Florence Apr 2008.jpg|Interiør i Pazzi-kapellet
Bilde:Cappellapazzi-portico.jpg|Kuppel i våpenhuset


## Referanser


## Eksterne lenker
* 
* Pazzi-kapellet hos GreatBuildings
Robin Clegg

**Robin Clegg** (født 11. august 1977 i Edmonton, Alberta) er en canadisk skiskytter som deltar på det canadiske landslaget, *Team Canada*.

Han bor i Canmore, og vant gull i det nordamerikanske mesterskapet i 2005. 

I 2002 deltok han i sitt første OL, i Salt Lake City, der han fikk 28.-plass på 20 km som beste resultat. I neste OL, i 2006 i Torino, fikk han 36.-plass på samme distanse. Under Vinter-OL 2010 i Vancouver deltok han i sitt tredje OL, og var med på det canadiske laget som fikk 10.-plass i stafetten. 

## Referanser


## Eksterne lenker
* 
* Profil på biathloncanada.ca (engelsk)
Romslotunnelen

**Romslotunnelen** er en veitunnel på Hardangervegen  i Bergen i Vestland fylke. Tunnelen er 600 meter og har to kjørebaner. Den åpnet i 1972.

Tunnelen har sitt vestre utløp like ved en avkjøring til  Romslovegen.

Omkjøringsmulighet er via Romslovegen og Risnesvegen hvor man tar av 500 hundre meter før tunnelen fra vest, eller via  fra   ned Trengereidsvingane fra østlig retning.

På store innfartsdager til Bergen fordeles trafikken via omkjøringsveiene for dem som kommer på  fra Voss og gjennom Risnestunnelen og Romslotunnelen for dem som kommer på  fra Kvamskogen og Hardanger.

## Se også
*Veitunneler i Norge

## Referanser
Clytra nigrocincta

***Clytra nigrocincta*** er en bille som tilhører familiegruppen bladbiller (Chrysomelidae).  Den er utbredt fra Tyrkia og til Iran.

*Clytra nigrocincta* er omtrent (?) 10&nbsp;mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde, med to svarte flekker hver, den fremste er diffus og liten, mens den bakerste er ganske stor.

De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

*Clytra nigrocincta* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Clytra nigrocincta'' www.biol.uni.wroc.pl 
* ''Clytra nigrocincta'' - Fauna Europaea
* Norsk Entomologisk forening
Marc-André Bédard (skiskytter)

**Marc-André Bédard** (født 19. februar 1986 i Saint-Gabriel-de-Valcartier i Québec) er en canadisk skiskytter.

Bédard begynte med langrenn som barn, men skiftet til skiskyting da han var 14 år gammel. Hans forbilde var OL-vinner Myriam Bédard, og i et intervju sa han at hans drøm var å vinne OL-gull, slik som hun gjorde i OL i Lillehammer i 1994.

Siden 2004 har han deltatt i europeiske mesterskap jevnlig. Han har deltat i Europacupen og europeiske mesterskap. Hans debut var i en stafett, og han debuterte individuelt i 2006. Han deltok i Junior-VM i 2004, 2005 og 2007, og fikk to sølvmedaljer og en bronsemedalje fra disse mesterskapene, sammen med sine lagkamerater Jean-Philippe Leguellec og François Leboeuf, samt Maxime Leboeuf, Brendan Green og Yannick Letailleur. 

På nasjonalt nivå ble han canadisk mester i sprint i årene 2004-2006, og kom på pallen i nesten alle andre øvelser også. I 2006 fikk han bronse i det nordamerikanske mesterskapet, i jaktstart. 

Han vant sitt første europacupløp den 12. mars 2008 i sprinten. Han skjøt fullt hus i dette løpet. Han ble med dette den tredje canadiske skiskytteren som vant en internsajonal konkurranse; Myriam Bédard er både olympisk mester og verdensmester, mens Sandra Keith vant ett europacuprace i 2003. 

I Vinter-OL 2010 i Vancouver deltok han i sitt første OL. Canada fikk her 10.-plass i stafetten. 

## Referanser


## Eksterne lenker
* 
* 
*  Biogafi på biathlonworld.com
Jernbane i Ukraina

__NOTOC__

**Jernbanen i Ukraina** drives av det nasjonale, statseide jernbaneselskapet ***[[Ukrzaliznytsia]]*** (ukrainsk: Укрзалізниця, «Ukrainske statsbaner»), som har sitt hovedkvarter i Kyiv. Selskapet styrer all jernbanedrift i landet unntatt private industribaner, lokale militære jernbaner og kommunale metrosystemer. Ukraina hadde per 2008 et jernbanenettverk på 21&nbsp;655&nbsp;km, hvorav 9&nbsp;729&nbsp;km var elektrifisert. All jernbane har bredspor (1&nbsp;524&nbsp;mm). Den samlede lengden gjør at Ukraina har verdens 13. største jernbanenettverk. Jernbaneselskapet er i dag landets største statseide selskap, med 375&nbsp;900 sysselsatte.

Ukrzaliznytsia ble opprettet 24. september 1991, etter at landet ble selvstendig fra Sovjetunionen. Vedtaket ble utarbeidet av Ukrainas Verhovna Rada. Ifølge vedtaket skulle alle eiendeler (jernbaneinfrastruktur) innenfor Ukrainas grenser tilhøre landet. Følgelig er mesteparten av dagens jernbaneinfrastruktur i Ukraina arvet fra Sovjetunionen.

Jernbanenettverket er delt inn i seks geografiske regioner: Donetsk, Lviv, Odessa, nord, nordvest og Nær-Dnepr. I alle disse regionene opererer hver sin underavdeling:
* Sørvestlige jernbane 
* Transdnepr jernbane
* Donetsk jernbane
* Lviv jernbane
* Odessa jernbane
* Sørlige jernbane

Alle elektrifiserte jernbanestrekninger holder 25 kV 50&nbsp;Hz AC eller 3 kV DC. Hovedlinjene trafikkeres av fjerntog med plassreservasjon og forstadstog uten plassreservasjon, i tillegg til tung godstrafikk. Ukraina har også tre smalsporede baner med sporvidden 750&nbsp;mm. Den ukrainske jernbanen betjener 1&nbsp;684 mindre stasjoner og 126 større stasjoner.

## Drift

### Innenlandstrafikk
Trafikken på nettet går hovedsakelig i nord-sør retning, og de viktigste traséene går fra Kharkiv til Krim, fra Russland via Kyiv og Zmerinka til Odessa og Tsjop, samt fra Jahodyn til Kyiv. Det pågår arbeid for å styrke trafikken i øst-vest retning og modernisere skinnene og rullende materiell.

### Internasjonal trafikk
På grensestasjonen i Tsjop (til Ungarn og Slovakia) og Jahodyn (til Polen) finnes det boggibytteanlegg hvor boggier (hjul) kan byttes slik togene kan kjøre på en annen sporvidde. Grensestasjonen i byen Przemyśl i Polen er forbindet til Ukrainas store nettverk av bredspor. Mellom Berlin og hovedstaden Kyiv går det et daglig tog med sittevogner i hver retning. Dette toget kjører til følgende stasjoner: Kharkiv, Odessa, Donetsk, Simferopol og Lviv. Fra Wien finnes det også en forbindelse til Kiyiv.

## Jernbaneforbindelser til naboland
Ukraina har jernbaneforbindelser til følgende land:
* Samme sporvidde – 1&nbsp;524&nbsp;mm
**  Belarus 
**  Russland - har sporvidde på 1&nbsp;520&nbsp;mm, men forskjellen er så liten at samme rullende materiell kan benyttes
**  Moldova
* Sporbrudd – 1&nbsp;524&nbsp;mm / 1&nbsp;435&nbsp;mm
**  Romania
**  Ungarn
**  Slovakia
**  Polen - finnes også en normalsporet godsbane som krysser grensen (120&nbsp;km)

## Se også
* Transport i Ukraina

## Referanser


## Eksterne lenker
* 
*   Ukrzaliznytsias offisielle nettside 
*  Nyttig toginformasjon
*  Reise med tog i Ukraina
Pheng Xat Lao

«**Pheng Xat Lao**» (laotisk: ເພງຊາດລາວ) ble komponert av Thongdy Sounthonevichit (1905&ndash;1968) i 1941 og brukt som nasjonalsang av Kongeriket Laos fra 1947. Den opprinnelige teksten ble erstattet da Laofolkets demokratiske republikk ble dannet i 1975 med tekst skrevet av Sisana Sisane.
Trengereidtunnelen

**Trengereidtunnelen** er en veitunnel på  mellom Bergen og Vaksdal kommuner i Vestland fylke. Tunnelen er 1773 meter og har to kjørebaner. Den åpnet i 1994.

Tunnelen har sitt vestre utløp like før rundkjøringa på Trengereid hvor  møter  fra Hardanger.

Tidligere, på store innfartsdager til Bergen, ble den gamle strekningen utenfor tunnelen åpnet slik at trafikken østfra ble ledet utenom tunnelen via Vaksdalsvegen fra et normalt stengt veikryss mellom Stavenestunnelen og Trengereidtunnelen. Dette ble gjort for å hindre at de store trafikkmengdene fra Voss og fra Kvamskogen skulle blokkere hverandre på strekningen mellom  rundkjøringa på Trengereid og  rundkjøringa i Indre Arna hvor Hardangervegen fortsetter på  mot Nesttun.

## Trafikkutvikling
Årsdøgntrafikken i tunnelen har økt de fleste år siden åpningen i år 2010.

## Se også
*Veitunneler i Norge

## Referanser
Brendan Green

**Brendan Green** (født 4. november 1986 i Hay River i Nordvestterritoriene) er en canadisk skiskytter som deltar på det canadiske landslaget, *Team Canada*. Han bor i dag i Canmore.

I 2010 deltok han i sitt første OL, i Vinter-OL 2010 i Vancouver. Han var her med på det canadiske laget som fikk 10.-plass i stafetten.

Han gikk på Canadas lag som tok bronse på stafetten under VM 2016 i Oslo.

## Referanser


## Eksterne lenker
* 
* Biografi hos Den canadiske olympiske komité
(Oh Baby Mine) I Get So Lonely

**«(Oh Baby Mine) I Get So Lonely»** er en amerikansk populærmusikksang med melodi og tekst av Pat Ballard. Den ble publisert i 1953.

The Four Knights hadde den største hitversjonen. De utgav den på 78-platen Capitol 2654 og singlen Capitol F2564 i 1954.

Anne Shelton with Ken Mackintosh and his orchestra spilte den inn i London 13. mars 1954. Sangen ble utgitt av EMI på His Master's Voice-etiketten med katalognummer B&nbsp;10680. I Norge ble den utgitt på His Master's Voice A.L.&nbsp;3424.

Flere country- og popartister har spilt inn sangen på plate, innbefattet Johnny & Jack, hvis versjon ble nummer én-countryhit i 1954.

## Norske versjoner
Erik Diesen har skrevet en norsk tekst. Den norske tittelen er «Mitt svermeri».

Arrangør for Søstrene Bjørklunds versjon var Frank Ottersen.

## Listeplasseringer med The Four Knights

## Referanser
Argentina under Sommer-OL 1928

**Argentina under Sommer-OL 1928**. Nittisju sportsutøvere fra Argentina deltok i elleve sporter under Sommer-OL 1928 i Amsterdam. Argentina kom på tolvteplass med tre gull-, tre sølv- og én bronsemedalje. Bokseren Héctor Méndez var Argentinas flaggbærer under åpningsseremonien. 

## Medaljer

## Medaljevinnerne

## Kilder
* Resultater og profilside  på sports-reference.com
Alf Mjøen

**Alf Jensen Veum Hansen Mjøen** (1869–1956) var en norsk offiser og politiker (Venstre/Arbeiderdemokratene). 

## Familie
Alf Mjøen var sønn av statsagronom, brukseier Nils Hansen (1824&ndash;1904) og Augusta Mjøen (1834&ndash;1924). Moren hadde før ekteskapet med Nils Hansen vært hemmelig forlovet med Bjørnstjerne Bjørnson (1832–1910). Nils og Augusta bodde på nedre Gjøvik gård. Nils Hansen og svigerfaren Jon Mjøen kjøpte gården fra Wexel Hans Kauffeldts bo, opprinnelig erhververt av Caspar Kauffeldt som blant annet drev glassverk på stedet. Augusta var lensmannsdatter fra Oppdal.   

Alf Mjøen var bror av rasebiologen Jon Alfred Mjøen, og dermed grandonkel av forfatteren Gerd Brantenberg. Brantenberg utga i 1996 romanen *Augusta og Bjørnstjerne* om forholdet mellom oldemoren og dikteren.  

En annen bror av Alf Mjøen var juristen og kritikeren Reidar Mjøen. Søsteren Inga Mjøen var gift med redaktør i Dagbladet 1907–1915, Hans Volckmar.

## Militær karriere
Mjøen ble student fra Kristiania katedralskole i 1888. Han gikk inn i det militære i juli 1888 og fikk sin første offiserutnvenelse i 1891. 1899–1900 tjenestegjorde han ved et infanteriregiment i Tyskland. I 1911 hadde han et militært stipend for å studere bruk av militære styrker i sivile og offentlige arbeider i USA. Han steg i gradene og ble utnevnt til oberstløytnant i 1924 og oberst i 1934. Samme år ble han utnevnt til generalkrigskommissær, en stilling han satt i til 1939.

Ved den tyske invasjonen av i 1940 meldte han seg straks til tjeneste for norske styrker. I 1943 ble han arrestert, men løslatt etter kort tid på grunn av sin høye alder.

## Politiker
Mjøen var ordfører i Gjøvik 1902–1904 og hadde i tillegg en rekke andre kommunale verv. Han var stortingsmann for Totens krets 1912–1921, for Oppland fylke 1922–1924 og 1928–1936. Hele tiden var han medlem av militærkomiteen, hvorav formann fra 1919. Han representerte først Venstre, men gikk senere over til Radikale folkeparti, også kjent som *Arbeiderdemokratene*. Dette partiet ble grunnlagt i 1912 av Johan Castberg, som også kom fra Gjøvik. I den siste perioden sin på Stortinget var han partiets eneste representant.

*[[Norsk biografisk leksikon]]* (1940) skriver om Mjøen: Han «var en av Stortingets populæreste skikkelser på grunn av sine charmerende personlige egenskaper: elskverdig, tolerant og frisinnet – på en gang folkelig bred og samtidig en *grand seigneur*, en landadelsmannstype har man sagt, i sin ytre karakteristiske skikkelse».

Han ble medlem av Norsk Kvinnesaksforening i 1936.

## Gjøvik gård
Mjøen overtok Gjøvik gård etter faren i 1894. På gården anla han sagbruk og trevarefabrikk, i tillegg tillot han utstykket ca. 40 arbeiderbruk. Han skjenket i 1952 farsgården til Gjøvik kommune, til bruk som kultursenter for byen. 

## Referanser




## Litteratur
* *Hvem er Hvem 1938*, Oslo 1937.
* Elvestad, Sven og Krohg, Per, *13 mennesker. Intervjuer i tekst og tegninger*, Oslo 1932.
* Vasbotten, O. Joh.: "Alf Mjøen", i *Norsk biografisk leksikon* (1.utgave), bind 9, Oslo 1940.

## Eksterne lenker
* 
*
Roberto Cherro

**Roberto «Cherro» Eugenio Cerro** (1907–1965) var en argentinsk fotballspiller som deltok i de olympiske leker 1928 i Amsterdam.

Cherro vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak . Argentinas vei til finalen var seier over  med 11-2, seier mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris.
   
I 1929 vant han Copa América med Argentinas herrelandslag i fotball. Cherro spilte 305 kamper for Boca Juniors og scoret 221 mål.
## OL-medaljer
* 1928  Amsterdam -  Sølv i fotball  Argentina

## Referanser


## Eksterne lenker
*
Clytra espanoli

***Clytra espanoli*** er en bille som tilhører familiegruppen bladbiller (Chrysomelidae). Den er utbredt bare på Den iberiske halvøy.
.

*Clytra espanoli* er omtrent 10&nbsp;mm lang. Kroppen er langsmal og sylindrisk, ikke så oval som bladbillene ofte er. Den har et svart hode, scutellumet og halsskjold (pronotum). Dekkvingene er gul-røde, med to svarte flekker hver, den fremste er liten, mens den bakerste er ganske stor, slik at det nesten dannes en mørk tverrlinje over dekkvingene.

De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

*Clytra espanoli* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Clytra espanoli'' www.biol.uni.wroc.pl
* ''Clytra espanoli'' - Fauna Europaea
* Norsk entomologisk forening
Anne-Marte Kolbjørnshus

**Anne-Marte Kolbjørnshus** (født **Aslesen**; 1987) er en norsk politiker (Ap). Hun kommer opprinnelig fra Søndre Land i Oppland og flyttet senere til Dokka i Nordre Land. Kolbjørnshus har bachelorgrad i økonomi og administrasjon fra Høgskolen i Lillehammer.

Kolbjørnshus ble første gang valgt inn på fylkestinget i 2007. Kolbjørnshus var nominert som fylkesvaraordførerkandidat ved lokalvalget i 2015, og utgjorde sammen med fylkesordførerkandidat Even Aleksander Hagen tidenes yngste toppduo for Oppland Arbeiderparti. Hun var gruppeleder for Arbeiderpartiet, medlem i fylkesutvalget og leder komité for opplæring og kultur i Oppland fylkeskommune. Ved sammenslåingen fortsatte hun som gruppeleder og medlem av fylkesutvalget i Innlandet fylkeskommune. I 2021 gikk hun over i jobb som administrasjonsleder hos Lillehammer Institute of Music Production and Industries (Limpi).

Som folkevalgt har Kolbjørnshus vært medlem av formannskapet og kommunestyret i både Søndre Land og Nordre Land. Ved stortingsvalget 2009 var hun Arbeiderpartiets 10. kandidat i Oppland. I perioden 2021–2025 var hun femte vararepresentant fra Oppland til Stortinget. Hun er i dag kvinnenettverksleder i Innlandet Arbeiderparti.

Hun er daglig leder for Utøya fra 2025.

## Verv
* fra 2021 kvinnenettverksleder Innlandet Arbeiderparti
* 2019–2021 styremedlem Innlandet Arbeiderparti
* 2016–2019 kvinnenettverksleder i Oppland Arbeiderparti
* fra 2015 gruppeleder i Oppland Arbeiderparti
* 2010–2019 styremedlem i Oppland Arbeiderparti
* 2014–2016 leder i Nordre Land Arbeiderparti
* 2012–2014 styremedlem i Nordre Land Arbeiderparti
* 2010–2011 leder i Søndre Land Arbeiderparti
* 2008–2009 fylkessekretær i AUF i Oppland
* 2007–2010 politisk nestleder Søndre Land Arbeiderparti
* 2005–2007 leder i Land AUF

## Referanser


## Eksterne lenker
* 
* 
*  Anne-Marte Kolbjørnshus på Muck Rack
Modern Talking

**Modern Talking** var en tysk dance-pop duo bestående av Thomas Anders og Dieter Bohlen. Det er blitt omtalt som Tysklands mest suksessrike musikk-duo. Flere av deres singler nådde topp fem også utenfor Tyskland. Debutsingelen «You're My Heart, You're My Soul» gjorde duoen til stjerner over natten. Sangen toppet listene i 35 ulike land og solgte over åtte millioner eksemplarer. Av andre populære sanger kan nevnes «You Can Win If You Want», «Cheri Cheri Lady» og «Brother Louie».

Modern Talking var aktive fra 1984 til 1987 og gjenforentes i 1998. De ga ut flere album i perioden 1998-2003.

## Diskografi
Modern Talking ga ut totalt tolv studioalbum samt en rekke samlealbum.

## Se også
* Modern Talking-album

## Referanser


## Eksterne lenker
*